stanford-oval/wikipedia huggingface dataset:
ปริศนาความทรงจำ

| --- | --- |
ปริศนาความทรงจำ
ภาพปกบลู-เรย์แผ่นที่ 1 ประกอบด้วยตัวละครหลัก (จากซ้ายไปขวา)   จิตันดะ เอรุ, ฟุคุเบะ ซาโตชิ, โอเรกิ โฮตาโรและอิบาระ มายากะ
氷菓 (Hyōka)
แนว: ลึกลับ
นวนิยาย
เขียนโดย: โฮโนบุ โยเนซาวะ
สำนักพิมพ์:  สำนักพิมพ์คาโดกาวะ   เอ็นเธอร์บุ๊คส์
ในเครือ: คาโดกาวะ สนีกเกอร์ บุงโกะ
กลุ่มเป้าหมาย: ผู้ชาย
วางจำหน่าย: พฤศจิกายน พ.ศ. 2544
มังงะ
เขียนโดย: ทาร์ก โอนะ
สำนักพิมพ์:  สำนักพิมพ์คาโดกาวะ    เนชั่น เอ็ดดูเทนเมนท์
นิตยสาร: โชเน็งเอซ
กลุ่มเป้าหมาย: โชเน็ง
วางจำหน่ายตั้งแต่: 26 มกราคม พ.ศ. 2555 – ปัจจุบัน
จำนวนเล่ม:  14    9
อนิเมะโทรทัศน์
กำกับโดย: ยาซูฮิโระ ทาเกโมโตะ
เขียนบทโดย: โชจิ กาโต
ดนตรีโดย: โคเฮ ทานากะ
สตูดิโอ: เกียวโตแอนิเมชัน
เครือข่าย: CTC, TV Saitama, TVQ, tvk, KBS, Sun TV, GBS, Tokyo MX, MTV, BS11
ฉาย:  22 เมษายน พ.ศ. 2555  –  16 กันยายน พ.ศ. 2555
ตอน: 22 + โอวีเอ (รายชื่อตอน)
ปริศนาความทรงจำ (ญี่ปุ่น: 氷菓; โรมาจิ: Hyōka; มีความหมายตรงตัวว่า ของหวานเย็น เปรียบเปรยถึง ไอศกรีม) เป็นนวนิยายแนวลึกลับ แต่งโดย โฮโนบุ โยเนซาวะ (ญี่ปุ่น: 米澤 穂信; โรมาจิ: Yonezawa Honobu) เป็นหนังสือเล่มแรกในชุด นักสืบแห่งชมรมวรรณกรรมคลาสสิก (ญี่ปุ่น: 古典部; โรมาจิ: Koten-bu; ทับศัพท์: Classic Literature Club) โดยวางจำหน่ายระหว่างปี พ.ศ. 2544 ถึง พ.ศ. 2553 จำนวน 5 เล่ม ดัดแปลงเป็นมังงะวาดโดย ทาร์ก โอนะ ตีพิมพ์ลงในนิตยสาร โชเน็งเอซ รายเดือน ของสำนักพิมพ์คาโดกาวะ ตั้งแต่วันที่ 26 มกราคม พ.ศ. 2555 และอนิเมะผลิตโดย เกียวโตแอนิเมชัน กำกับโดยยาซูฮิโระ ทาเกโมโตะ เริ่มออกอากาศระหว่างวันที่ 22 เมษายน ถึง 16 กันยายน พ.ศ. 2555 จำนวน 22 ตอน ฉบับไลฟ์แอคชั่นกำกับโดย มาริ อาซาโตะ นำแสดงโดย เค็นโตะ ยามาซากิ และ อลิซ ฮิโรเซะ ถูกปล่อยตัวเมื่อวันที่ 3 พฤศจิกายน 2560
เนื้อเรื่อง

โอเรกิ โฮทาโร่ จากโรงเรียนมัธยมปลายคามิยามะ จำต้องเข้าร่วมชมรมวรรณกรรมคลาสสิกตามคำขอร้องของพี่สาวเพื่อไม่ให้ชมรมนั้นถูกยุบ และเมื่อเข้าร่วมชมรม เขาได้พบกับจิทันดะ เอรุ ฟุคุเบะ ซาโตชิ และอิบาระ มายากะ และด้วยความขี้สงสัยเป็นอันมากของจิทันดะ เอรุ ทำให้นักอนุรักษ์พลังงานชีวิตอย่างเขาต้องมาคอยแก้ปัญหาเพื่อให้เธอพึงพอใจอยู่เสมอ เนื้อเรื่องเกิดขึ้นที่เมืองคามิยามะ ซึ่งเป็นเมืองที่สมมุติขึ้น โดยตั้งอยู่ที่จังหวัดกิฟุ ซึ่งที่นี่ก็เป็นบ้านเกิดของผู้แต่งด้วย
ตัวละคร > โรงเรียนมัธยมปลายคามิยามะ > นักเรียนชั้นปี 2-F

สมาชิกฝ่ายประชาสัมพันธ์ในการจัดทำภาพยนตร์ของชั้นปี 2-F และสมาชิกชมรมดาราศาสตร์ มีบุคลิกค่อนข้างประหลาด
สมาชิกฝ่ายอุปกรณ์ในการจัดทำภาพยนตร์ของชั้นปี 2-F
สมาชิกฝ่ายถ่ายทำในการจัดทำภาพยนตร์ของชั้นปี 2-F
ตัวละคร > โรงเรียนมัธยมปลายคามิยามะ > ชมรมวิจัยการ์ตูน

ประธานชมรมวิจัยการ์ตูน
สมาชิกชมรมวิจัยการ์ตูน ค่อนข้างมีอิทธิพลต่อสมาชิกในชมรม สมาชิกชมรมฝ่ายที่เข้ากับอายาโกะไม่ถูกกับมายากะ
ตัวละคร > ตัวละครอื่น ๆ

หนึ่งในผู้เขียนการ์ตูน "ตกเย็นเป็นศพ" (ญี่ปุ่น: 夕べには骸に; โรมาจิ: Yūbe niwa Mukuro ni) เคยเป็นนักเรียนโรงเรียนมัธยมปลายคามิยามะแต่ย้ายโรงเรียนไปแล้ว
สื่อ > นวนิยาย

หนังสือชุด นักสืบแห่งชมรมวรรณกรรมคลาสสิก (ญี่ปุ่น: 古典部; โรมาจิ: Koten-bu; ทับศัพท์: Classic Literature Club) ได้ตีพิมพ์ออกมาแล้วทั้งหมด 6 เล่มโดยสำนักพิมพ์คาโดกาวะ ในประเทศไทยนั้นสำนักพิมพ์เอ็นเธอร์บุ๊คส์ได้ซื้อลิขสิทธิ์เพื่อแปลจัดจำหน่ายจำนวน 5 เล่ม (ข้อมูล ณ วันที่ 3 ธันวาคม พุทธศักราช 2563)
สื่อ > นวนิยาย > หนังสือในชุดอีกเล่มโดยสำนักพิมพ์คาโดกาวะ ซึ่งเล่มนี้ยังไม่มีการจัดแปลเป็นภาษาไทย

| # | ชื่อเล่ม | วันที่ออกจำหน่ายต้นฉบับ | วันที่ออกจำหน่ายไทย |
| --- | --- | --- | --- |
| 6 | Last seen bearing Imasara tsubasa to iware temo (いまさら翼といわれても) | 25 มิถุนายน พ.ศ. 2562  978-4-04-108164-8 | N/A ข้อผิดพลาดพารามิเตอร์ใน {{ISBNT}}: invalid character |
สื่อ > อนิเมะ

อนิเมะทั้งหมด 22 ตอน สร้างขึ้นจากนิยายสี่เล่มแรก กำกับโดยยาซูฮิโระ ทาเกโมโตะ ผลิตโดยเกียวโตแอนิเมชัน ออกอากาศที่ญี่ปุ่นเมื่อวันที่ 22 เมษายน พ.ศ. 2555 ถึง 16 กันยายน พ.ศ. 2555
สื่อ > อนิเมะ > รายชื่อตอน

| ตอนที่ | ชื่อตอน |  วันที่ออกอากาศ |
| --- | --- | --- |

| 1 | "ฟื้นชีวิตชมรมวรรณกรรมอันเก่าแก่"  "Dentō Aru Koten-bu no Saisei" (伝統ある古典部の再生)  | 22 เมษายน 2555 |
| 2 | "กิจกรรมชมรมวรรณกรรมที่น่านับถือ"  "Meiyo Aru Koten-bu no Katsudō" (名誉ある古典部の活動)  | 29 เมษายน 2555 |
| 3 | "เหตุผลของผู้สืบทอดชมรมวรรณกรรม"  "Jijō Aru Koten-bu no Matsuei" (事情ある古典部の末裔)  | 6 พฤษภาคม 2555 |
| 4 | "อดีตของชมรมวรรณกรรมอันทรงเกียรติ"  "Eikō Aru Koten-bu no Sekijitsu" (栄光ある古典部の昔日)  | 13 พฤษภาคม 2555 |
| 5 | "ความจริงของชมรมวรรณกรรมที่มีประวัติยาวนาน"  "Rekishi Aru Koten-bu no Shinjitsu" (歴史ある古典部の真実)  | 20 พฤษภาคม 2555 |
| 6 | "การก่อมหาบาป"  "Taizai o Okasu" (大罪を犯す)  | 27 พฤษภาคม 2555 |
| 7 | "มองตัวจริงบ้าง"  "Shōtai Mitari" (正体見たり)  | 3 มิถุนายน 2555 |
| 8 | "ไปดูตัวอย่างหนังกัน!"  "Shishakai ni Ikō!" (試写会に行こう!)  | 10 มิถุนายน 2555 |
| 9 | "คดีฆาตกรรมในหมู่บ้านร้างฟุรุโอกะ"  "Furuoka Haison Satsujin Jiken" (古丘廃村殺人事件)  | 17 มิถุนายน 2555 |
| 10 | "จุดบอดของมนุษย์ทั้งมวล"  "Ban'nin no Shikaku" (万人の死角)  | 24 มิถุนายน 2555 |
| 11 | "เอ็นด์โรลของคนเขลา"  "Gusha no Endorōru" (愚者のエンドロール)  | 1 กรกฎาคม 2555 |
| 11.5 (OVA) | "สิ่งที่สมควรจะมี"  "Motsu beki Mono wa" (持つべきものは)  | 8 กรกฎาคม 2555 |
| 12 | "สิ่งนั้นที่ทับถมกันไม่สิ้นสุด"  "Kagiri-naku Tsumareta Rei no Are" (限りなく積まれた例のあれ)  | 8 กรกฎาคม 2555 |
| 13 | "ร่างไร้วิญญาณยามเย็น"  "Yūbe ni wa Mukuro ni" (夕べには骸に)  | 15 กรกฎาคม 2555 |
| 14 | "วายไฟเยอร์"  "Wairudo Faia" (ワイルド・ファイア)  | 22 กรกฎาคม 2555 |
| 15 | "คดีจูโมจิ"  "Jūmonji Jiken" (十文字事件)  | 29 กรกฎาคม 2555 |
| 16 | "เป้าหมายอย่างสุดท้าย"  "Saigo no Hyōteki" (最後の標的)  | 5 สิงหาคม 2555 |
| 17 | "ลำดับของคุดร์ยัฟกา"  "Kudoryafuka no Junban" (クドリャフカの順番)  | 12 สิงหาคม 2555 |
| 18 | "แดดบนภูเขายังแรงอยู่หรือเปล่า"  "Renpō wa Harete Iru ka" (連峰は晴れているか)  | 19 สิงหาคม 2555 |
| 19 | "คนที่อยู่ในใจนั้น"  "Kokoroatari no Aru Mono wa" (心あたりのある者は)  | 26 สิงหาคม 2555 |
| 20 | "สุขสันต์วันแสนเบื่อ"  "Akimashite Omedetō" (あきましておめでとう)  | 2 กันยายน 2555 |
| 21 | "คดีช็อกโกแลตวันวาเลนไทน์"  "Tezukuri Chokorēto Jiken" (手作りチョコレート事件)  | 9 กันยายน 2555 |
| 22 | "เจ้าหญิงผู้เดินทางอ้อม"  "Tōmawari Suru Hina" (遠まわりする雛)  | 16 กันยายน 2555 |
สื่อ > มังงะ

ดัดแปลงเป็นมังงะชื่อ Hyōka และภาพประกอบโดย Taskohna เริ่มพิมพ์ในเดือนมีนาคม 2555 โดย Shōnen Ace ของ Kadokawa Shoten บททังโกบงบทแรกออกในวันที่ 26 เมษายน 2555 และทั้งเก้าเล่มได้ปล่อยตัวเมื่อวันที่ 26 สิงหาคม 2558
แหล่งข้อมูลอื่น

เว็บไซต์ทางการ (ญี่ปุ่น)
ปริศนาความทรงจำ (อนิเมะ) ที่เครือข่ายข่าวอนิเมะ
พาสเทลมู้ด (อัลบั้ม)

พาสเทลมู๊ด (Pastel Mood) คืออัลบั้มเปิดตัวของศิลปินกลุ่ม อาร์มแชร์ (Armchair) วงดนตรีของไทย วางจำหน่ายในวันที่ 17 สิงหาคม พ.ศ. 2544 ในสังกัดยูนิเวอร์ซัล มิวสิก (ประเทศไทย) จำกัด โดยเป็นศิลปินไทยกลุ่มแรกในแผนกเพลงไทยสากลของค่าย
ข้อมูลอัลบั้ม

หลังจาก จตุตถพงศ์ รุมาคม หรือ ผึ้ง ตำแหน่งมือกีตาร์ในวงอาร์มแชร์ เคยร่วมกับเพื่อนอีก 4 คน ในชื่อ "Shakers" ออกผลงานดนตรีมาแล้วใน อัลบั้ม "Small Room 001" อัลบั้มรวมศิลปินหน้าใหม่ของค่ายสมอลล์รูม ภายหลังเมื่อสมาชิกวง "Shakers" ต่างแยกย้ายกันไป  ผึ้ง ได้ชักชวน โย่ง - อนุสรณ์ มณีเทศ (ตำแหน่งนักร้องนำ) และ อ้วน - อธิษว์ ศรสงคราม (ตำแหน่งฟลุ๊ต) และ อ้วน ได้ชักชวน จ้อ - พีระพล ลีละเศรษฐกุล (ตำแหน่งเบสและแซ็กโซโฟน) เข้ามาร่วมวงในนามอาร์มแชร์
มโนคติในการทำอัลบั้มชุดแรกของทั้ง 4 หนุ่ม คือ การถ่ายทอดหลากหลายมุมมองความรักผ่านบทเพลงสบายๆ โดย 4 หนุ่ม เปรียบผลงานเพลงชุดนี้เป็นเหมือนกับสี Pastel (แพส-เทล คือ ดินสอสี ชอล์คสี หรือสีจาง) ที่ให้ความรู้สึกอบอุ่น อ่อนโยน และมีความหลากหลายของเฉดสี ตั้งแต่โทนร้อนไปจนถึงโทนเย็น จึงลงมติเป็นเอกฉันท์ ตั้งชื่ออัลบั้มชุดนี้ว่า Pastel Mood ซึ่งมีความหมายสอดคล้องกับอารมณ์เพลงโดยรวมในอัลบั้ม
อัลบั้มนี้มีเพลงที่เป็นที่นิยมอย่าง อบเชย อยากกลับไปหา นอกจากนี้เพลง สิมิลัน หนึ่งในเพลงในอัลบั้มนี้ได้รับการคัดเลือกให้รวมอยู่ในอัลบั้มรวมเพลงแนว Chill Out ชื่อดังของอังกฤษในชื่ออัลบั้ม Cafe Del Mar Vol.8 ที่ออกวางจำหน่ายทั่วทวีปเอเชีย
รายชื่อเพลง

"ป๊าดีดาดีดั๊บ" (เชาวเลข สร่างทุกข์/เจตมนต์ มละโยธา) - 1:56
"อบเชย" (เชาวเลข สร่างทุกข์/รุ่งโรจน์ อุปถัมภ์โพธิวัฒน์) - 4:02
"เธอคนเดียว" (จตุตถพงศ์ รุมาคม) - 4:16
"อยากกลับไปหา" (เชาวเลข สร่างทุกข์) - 3:51
"คิดถึง" (จตุตถพงศ์ รุมาคม) - 3:55
"อีกครั้ง" (เจตมนต์ มละโยธา) - 5:45
"ป่วนปั่น" - 4:03
"หยุดรอ" - 3:14
"ทุกค่ำคืน" - 2:48
"ภาพลวงตา" - 3:47
"ดวงดาวในบ่อน้ำ" - 3:05
"สิมิลัน" - 5:56
| ด ค กอาร์มแชร์ |
| --- | --- |
อนุสรณ์ มณีเทศ   •  อธิษว์ ศรสงคราม  •  จตุตถพงศ์ รุมาคม  •  พีระพล ลีละเศรษฐกุล  •  สมบัติ สวัสดิ์พานิช
อัลบั้ม: Pastel Mood (2544)  •  Design (2546)  •  Spring (2547)
อัลบั้มพิเศษ: Tender (2548)
ดูเพิ่มเติม: สมอลล์รูม  •  โรงเรียนสวนกุหลาบวิทยาลัย  •   สถาบันเทคโนโลยีพระจอมเกล้าเจ้าคุณทหารลาดกระบัง
ฟั่น เหวินฟาง

| ฟั่น เหวินฟาง |
| --- | --- |

สารนิเทศภูมิหลัง
เกิด:  (1971-01-27) 27 มกราคม ค.ศ. 1971 (53 ปี)
การศึกษา: วิทยาลัยการแพทย์
คู่สมรส: หลี หมิงซุ่น
ปีที่แสดง: 1993-ปัจจุบัน
ผลงานเด่น: เซียวเหล่งนึ่ง จาก มังกรหยกภาค 2
ฐานข้อมูล
IMDb
ฟั่น เหวินฟาง (จีนตัวเต็ม: 范雯芳, จีนตัวย่อ: 范文芳, พินอิน: Fàn Wénfāng) หรือ ฟ่าน หว่อง (Fann Wong) เป็นนักแสดง, นางแบบ และนักร้องชาวสิงคโปร์ที่มีชื่อเสียง
เกิดเมื่อวันที่ 27 มกราคม ค.ศ. 1971 ในครอบครัวชาวจีนแคะที่มีอาชีพช่างตัดเสื้อผู้ชาย ในวัยเด็กเข้าเรียนพร้อมกับพี่ ๆ น้อง ๆ ด้วยกัน เข้าสู่แวดวงบันเทิงครั้งแรกเมื่ออายุได้ 16 ปี เมื่อปี ค.ศ. 1990 เมื่อเข้าประกวดนางงามสิงคโปร์ และถ่ายแบบแฟชั่นลงปกนิตยสาร Her World หลายชิ้นรวมทั้งโฆษณาของสินค้าหลายยี่ห้อดัง อาทิ ออย ออฟ อูลาน
ในปี ค.ศ.  1995 มีชื่อเสียงครั้งแรกจากละครโทรทัศน์เรื่อง มังกรหยก จากนั้นในปี ค.ศ. 1996 ได้รับรางวัล 1 ใน 10 นักแสดงที่มีความสามารถของสิงคโปร์ ในปีเดียวกันนั้น  และยังมีผลงานเพลงด้วยอัลบั้มชุด  Fanntacy
ฟ่าน หว่องจบการศึกษาจากวิทยาลัยการแพทย์ ต่อมาไปเรียนด้านการฝึกเสียงร้องและการแสดงที่เซี่ยงไฮ้ ประเทศจีน และออกอัลบั้มชุด I Live Alone ซึ่งประสบความสำเร็จเป็นอย่างยิ่ง
ในปี ค.ศ. 1998 ประสบความสำเร็จอย่างมากทั้งในไต้หวันและจีนแผ่นดินใหญ่จากการรับบท เซียวเหล่งนึ่ง  จากละครโทรทัศน์เรื่อง  มังกรหยกภาค 2 ออกฉาย  พร้อมกับได้ออกอัลบั้มชุด Shopping ซึ่งทำยอดขายได้ดีมาก
ปี ค.ศ. 1999 ได้รับรางวัลนักแสดงดาวรุ่งยอดเยี่ยมจากผลงานภาพยนตร์อิสระเรื่อง The Truth About Jane and Sam ทำให้เป็นนักแสดงที่มีผู้ติดตามผลงานทั้งในแนวศิลปะและแนวตลาด  ต่อมาในปี ค.ศ. 2001 ได้รับบท เยิ่นอิ๋งอิ๋ง จาก กระบี่เย้ยยุทธจักร ของสิงคโปร์ คู่กับ หม่า จิงเทา นักแสดงชาวไต้หวัน
ในปี ค.ศ. 2003 ได้แสดงในภาพยนตร์ฮอลลีวู้ดด้วยการรับบทเป็นน้องสาวของเฉินหลง ในภาพยนตร์ภาคต่อของ Shanghai Noon ในปี ค.ศ. 2000 คือ Shanghai Knights ประกบกับ โอเว่น วิลสัน ซึ่งสามารถคว้ารางวัลเอ็มทีวี มูวี่ อวอร์ดส ในสาขาแสดงบทแอ๊คชั่นยอดเยี่ยมมาครองได้
ในเดือนเมษายน ปี ค.ศ. 2009 สมรสกับหลี หมิงซุ่น ที่ร่วมงานกันมาใน มังกรหยกภาค 2  พร้อมทั้งเดินสายโปรโมตผลงานภาพยนตร์ด้วยกัน คือ  The Wedding Game ในประเทศต่าง ๆ รวมถึงที่ประเทศไทยด้วย ก่อนจะกลับไปจัดพิธีฉลองสมรสกันในกลางปีเดียวกันของบ้านเกิดของทั้งสองด้วย
แหล่งข้อมูลอื่น

ฟ่านเหวินฟาง - Fann Wong
เว็บไซต์แฟนคลับ
ข้อมูลจากIMDb
ปิ่นโต

ปิ่นโตของอินเดีย
ปิ่นโต เป็นภาชนะชนิดหนึ่งสำหรับบรรจุอาหาร ประกอบด้วยภาชนะรูปทรงกระบอกซ้อนกันเป็นชั้นๆ มีโครงเป็นโลหะเรียกว่าขาร้อยตรงส่วนหูสองข้าง หิ้วได้ มักจะมีตั้งแต่ 2 ชั้นขึ้นไป ลักษณนามเรียก "เถา"
ที่มา

เดิมมีการเข้าใจผิดว่า "ปิ่นโต" มาจากคำว่า "ปินโต" ในภาษาโปรตุเกส แต่โสมทัต เทเวศร์ (นามปากกาของ ส.พลายน้อย หรือ สมบัติ พลายน้อย) นักภาษาศาสตร์ เห็นแย้งว่า น่าจะเป็นการจำไขว้เขวกับฝรั่งโปรตุเกสที่เข้ามาอยู่เมืองไทยสมัยกรุงศรีอยุธยา ชื่อ ฟืร์เนา เมงดึช ปิงตู (Fernão Mendes Pinto) จึงทำให้เชื่อคล้อยตามกันมาก ความจริงแล้วตามพจนานุกรมภาษาโปรตุเกส คำว่า "Pinto" หมายถึงลูกไก่ ดังนั้นภายหลังส่วนใหญ่ลงความเห็นสอดคล้องกันว่าน่าจะมาจากคำว่า "เบนโต" (弁当) ในภาษาญี่ปุ่น ซึ่งหมายถึง ข้าวกล่อง ซึ่งอาจจะผ่านมาจากภาษาจีน คำว่า "เปี้ยนตัง" (便當, biàndāng)
การใช้งาน

ปิ่นโตชั้นล่างสุดมักจะมีขนาดใหญ่กว่าชั้นอื่นๆ เล็กน้อย นิยมใส่ข้าว ส่วนชั้นอื่นๆ อาจใส่กับข้าว ขนม หรืออื่นๆ ก็ได้
ปิ่นโตนิยมใช้ใส่อาหารสำหรับนักเรียนนำไปรับประทานตอนกลางวัน หรือผู้ที่ทำงานนอกบ้าน นอกจากนี้แล้วพุทธศาสนิกชนยังนิยมบรรจุอาหารใส่ปิ่นโตเพื่อนำไปถวายพระตอนเช้า หรือกลางวัน ขณะที่ร้านอาหารที่บริการส่งถึงบ้าน ก็นิยมใช้ปิ่นโตใส่อาหาร
ดูเพิ่ม

เบนโต
ฟิชชันเกิดเอง

ฟิชชันเกิดเอง (Spontaneous fission, SF) เป็นรูปแบบของลักษณะการสลายตัวของสารกัมมันตรังสีของไอโซโทปหนัก ตามหลักทฤษฎีแล้ว เป็นไปได้ที่จะเกิดกับนิวเคลียสอะตอมที่มีมวลมากกว่าหรือเท่ากับ 100 หน่วยมวลอะตอม (u) นั่นคือ ธาตุที่อยู่ใกล้กับรูทีเนียม อย่างไรก็ตามในทางปฏิบัติแล้ว ฟิชชันเกิดเองจะเกิดได้เมื่อมวลอะตอมมากกว่า 230 u (ธาตุที่อยู่ใกล้กับทอเรียม) ธาตุที่ไวต่อฟิชชันเกิดเองจะเป็นธาตุแอกทิไนด์เลขอะตอมสูง เช่น เมนเดลีเวียม และ ลอว์เรนเซียม, และธาตุทรานส์-แอกทิไนด์ เช่น รัทเทอร์ฟอร์เดียม
สำหรับยูเรเนียมและทอเรียม รูปแบบฟิชชันเกิดเองสามารถเกิดขึ้นได้ แต่ไม่พบว่าเป็นส่วนมากของการสลายกัมตรังสี ทั่วจะถูกละเลย ยกเว้นต้องการการพิจารณาของอัตราการแตกกิ่ง (branching ratio) เมื่อกำหนดภาวะของตัวอย่างที่ประกอบไปด้วยธาตุเหล่านี้ เกณฑ์ฟิชชันเกิดเองสามารถประมาณค่าด้วยสมการ:
เมื่อ Z คือเลขอะตอม และ A คือเลขมวล (นั่นคือ 235 สำหรับ U-235)
ฟิชชันเกิดเองให้ผลคล้ายกับนิวเคลียร์ฟิชชันซึ่งเกิดจากการถูกชน อย่างไรก็ตามฟิชชันเกิดเองก็เหมือนกับรูปแบบอื่นของการสลายตัวของสารกัมมันตรังสีที่เกิดจาก quantum tunneling โดยปราศจากการปะทะอะตอมโดยนิวตรอนหรืออนุภาคอื่นในนิวเคลียร์ฟิชชันซึ่งเกิดจากการถูกชน ฟิชชันเกิดเองจะปลดปล่อยนิวตรอนเหมือนกับฟิชชันทั่วไป ดังนั้นเมื่อเกิดมวลวิกฤติ ฟิชชันเกิดเองก็จะเกิดปฏิกิริยาลูกโซ่ ยิ่งไปกว่านั้น ไอโซโทปกัมมันตภาพรังสีสำหรับฟิชชันเกิดเองเป็นรูปแบบการสลายที่สำคัญที่อาจเป็นต้นกำเนิดนิวตรอน แคลิฟอร์เนียม-252 (ครึ่งชีวิต 2.645 ปี, SF branch ratio 3.09%) ถูกนำมาใช้ในจุดประสงค์นี้บ่อยๆ
ตราบเท่าที่การแตกตัวของนิวเคลียสของอะตอมให้การลดทอนเพียงเล็กน้อยของผลรวมของนิวเคลียสนั้นสามารถเกิดฟิชชันเกิดเองได้ กระบวนการนี้คือกระบวนการป้วส์ซอง (Poisson process): สำหรับช่วงเวลาสั้นๆความน่าจะเป็นของฟิชชันเกิดเองเป็นสัดส่วนต่อความยาวของช่วงเวลา
ฟิชชันเกิดเองของยูเรเนียม-238 ทำให้เกิดร่องรอยในแร่ที่มียูเรเนียมอยู่ตามการถดถอยของชิ้นส่วนการแบ่งแยกตัวตลอดโครงสร้างผลึก ร่องรอยนี้หรือ รอยแบ่งแยกนิวเคลียส (fission tracks) ซึ่งเป็นพื้นฐานการตรวจหาอายุจากกัมมันตภาพรังสี (radiometric dating) ซึ่งเป็นเทคนิคที่เรียกว่าการหาอายุจากรอยแบ่งแยกนิวเคลียส (fission track dating)
แหล่งข้อมูลอื่น

The LIVEChart of Nuclides - IAEA  with filter on spontaneous fission decay, in Java  or HTML
ประเทศเอสโตเนียในโอลิมปิกฤดูหนาว 2022

ประเทศเอสโตเนีย จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติเอสโตเนียเป็นตัวแทนประเทศเอสโตเนียในการส่งนักกีฬาเข้าร่วมแข่งขันทั้งหมดจำนวน 6 คน ใน 3 ชนิดกีฬา
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สกีลงเขา | 1 | 1 | 2 |
| สกีข้ามทุ่ง | 1 | 1 | 2 |
| สเกตลีลา | 1 | 1 | 2 |
| รวม | 3 | 3 | 6 |
สกีลงเขา

บทความหลัก: กีฬาสกีลงเขาในโอลิมปิกฤดูหนาว 2022 และ กีฬาสกีลงเขาในโอลิมปิกฤดูหนาว 2022 – รอบคัดเลือก
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
สกีข้ามทุ่ง

บทความหลัก: กีฬาสกีข้ามทุ่งในโอลิมปิกฤดูหนาว 2022 และ กีฬาสกีข้ามทุ่งในโอลิมปิกฤดูหนาว 2022 – รอบคัดเลือก
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
ดูเพิ่ม

ประเทศเอสโตเนียในโอลิมปิก
รายชื่อผู้เชิญธงชาติเอสโตเนียในโอลิมปิก
รายชื่อนักกีฬาเอสโตเนียที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2022 ที่ ปักกิ่ง สาธารณรัฐประชาชนจีน |
| --- | --- |
แอฟริกา:   เอริเทรีย   กานา   มาดากัสการ์   โมร็อกโก   ไนจีเรีย 
อเมริกา:   อาร์เจนตินา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   เฮติ   จาเมกา   เม็กซิโก   เปรู   ปวยร์โตรีโก   ตรินิแดดและโตเบโก   สหรัฐ   หมู่เกาะเวอร์จินของสหรัฐ 
เอเชีย:   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   ปากีสถาน   ฟิลิปปินส์   ซาอุดีอาระเบีย   เกาหลีใต้   จีนไทเป   ไทย   อุซเบกิสถาน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มอลตา   มอลโดวา   โมนาโก   มอนเตเนโกร   เนเธอร์แลนด์   มาซิโดเนียเหนือ   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   นิวซีแลนด์ 
อื่นๆ:   อาร์โอซี
พระศีลมงคล (ทอง สีลสุวณฺโณ)

| พระศีลมงคล (ทอง สีลสุวณฺโณ) |
| --- | --- |
ชื่ออื่น: หลวงพ่อทอง
ส่วนบุคคล
เกิด: 5 เมษายน พ.ศ. 2461 (93 ปี)
มรณภาพ: 26 เมษายน พ.ศ. 2554
ตำแหน่งชั้นสูง
ที่อยู่: วัดสำเภาเชย จังหวัดปัตตานี
บรรพชา: 3 มิถุนายน พ.ศ. 2477
อุปสมบท: 27 มิถุนายน พ.ศ. 2482
พรรษา: 71
ตำแหน่ง: เจ้าอาวาสวัดสำเภาเชย
ประวัติ

หลวงพ่อทอง สีลสุวัณโณ หรือ พระศีลมงคล  ท่านเกิดเมื่อวันที่ 5 เมษายน พ.ศ. 2461 ตรงกับรัชสมัยของพระบาทสมเด็จพระมงกุฎเกล้าเจ้าอยู่หัว ณ ตำบลดอน อำเภอปะนาเระ จังหวัดปัตตานี ท่านเป็นเจ้าอาวาสรูปปัจจุบันของ วัดสำเภาเชย ท่านบรรพชาเป็นสามเณรเมื่อวันที่ 3 มิถุนายน พ.ศ. 2477 ได้บวชเป็นสามเณร ณ วัดดอนตะวันออก ตำบลดอน อำเภอปะนาเระ จังหวัดปัตตานี และลาสิกขาบทออกไปช่วยมารดาประกอบอาชีพทางบ้าน และได้ทำพิธีอุปสมบทเมื่อวันที่ 27 มิถุนายน พ.ศ. 2482 ณ วัดดอนตะวันออก ตำบลดอน อำเภอปะนาเระ จังหวัดปัตตานี พระครูวิธานวัตต์ (คง) เจ้าคณะตำบลปะนาเระ และเจ้าอาวาสสำเภาเชยเป็นพระอุปัชฌาย์  พระครูวุฒิชัยธรรมธาดาขณะนั้นรับสมณศักดิ์เป็นพระครูชั้นสัญญาบัตรเป็นพระกรรมวาจาจารย์พระครูพิพัฒน์สมณกิจเป็นพระอนุสาวนาจารย์ ท่านเป็นพระนักปฏิบัติ ท่านมักจะสอนลูกศิษย์ว่า ให้มีศีล สมาธิ ปัญญา และที่สำคัญการมีสัจจะ ท่านได้รับพัดยศพระราชา คณะชั้นสามัญ มีนามว่า " พระศีลมงคล "มีพิธีพระราชทานเลื่อนและตั้งสมณศักดิ์ ณ พระที่นั่งอมรินทรวินิจฉัย พระบรมมหาราชวัง ณ วันที่ ๕ ธันวาคม พ.ศ. ๒๕๔๕ ท่านได้รับการแต่งตั้งเป็นเจ้าอาวาส วัดสำเภาเชยเมื่อปี พ.ศ. 2487 เป็นเจ้าอาวาสลำดับที่ 7
การเคราพนับถือ

ประชาชนทั่วไปในพื้นที่ภาคใต้และรวมถึงทั่วทุกภูมิภาคของประเทศไทย นับถือและศรัทธาหลวงพ่อทอง รวมถึงผู้ที่เคารพนับถือและศรัทธา หลวงพ่อทอ งถึงเป็นพระบริสุทธิ์สงฆ์ที่กราบไหว้ได้สนิทใจและเป็นที่เคารพศรัทธาเลื่อมใสมากมาย หลวงพ่อทอง ท่านเป็นพระสมถะ รักสันโดษ มีความเป็นอยู่อย่างง่ายๆ ไม่โอ้อวดในคุณวิเศษในตัวเอง รวมถึงในยุคสมัยที่มีการสร้างพระเครื่อง เนื้อว่าน ปี2497 วัตถุมงคลรุ่นต่าง ๆ
มรณภาพ

หลวงพ่อทอง ท่านละสังขารเมื่อวันที่ 26 เมษายน พ.ศ. 2554 รวมสิริอายุได้ 93 ปี มีพิธีพระราชทานเพลิงศพเมื่อวันที่ 22 มิถุนายน พ.ศ. 2557 ณ วัดสำเภาเชย อำเภอปะนาเระ จังหวัดปัตตานี
พระราชบัญญัติรับราชการทหาร ค.ศ. 1939

พระราชบัญญัติรับราชการทหารแห่งปี 1939 เป็นกฎหมายที่มีผลบังคับใช้ทันทีโดยรัฐสภาแห่งสหราชอาณาจักร นับตั้งแต่วันที่สหราชอาณาจักรประกาศสงครามกับนาซีเยอรมนี เมื่อวันที่ 3 กันยายน ค.ศ. 1939 อันเป็นจุดเริ่มต้นของสงครามโลกครั้งที่สองในทวีปยุโรป กฎหมายฉบับดังกล่าวได้มีผลบังคับใช้แทนที่พระราชบัญญัติเข้ารับการฝึกอบรมทางทหาร ซึ่งได้ผ่านออกมาในเดือนพฤษภาคมปีเดียวกัน และมีผลเกณฑ์ชายชาวอังกฤษทุกคน ซึ่งมีอายุระหว่าง 18-41 ปี โดยเนื้อหาของกฎหมายฉบับดังกล่าวได้รับการปรับปรุงแก้ไขในช่วงหลังสงคราม จนเกิดเป็น พระราชบัญญัติรับราชการแห่งชาติแห่งปี 1948
ประเทศเอสโตเนียในโอลิมปิกฤดูร้อน 2016

ประเทศเอสโตเนีย เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติเอสโตเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 45 คน ใน 13 ชนิดกีฬา ผลการแข่งขันครั้งนี้ประเทศเอสโตเนียได้รับเหรียญรางวัลได้แก่ 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
นักกีฬาที่ได้รับเหรียญรางวัล

บทความหลัก: สรุปเหรียญโอลิมปิกฤดูร้อน 2016
| เหรียญ | นักกีฬา | กีฬา | รายการ | วันที่ |
| --- | --- | --- | --- | --- |
| 3 ! ทองแดง | Tõnu Endrekson Andrei Jämsä Allar Raja Kaspar Taimsoo | Rowing | Men's quadruple sculls | 000000002024-08-11-000011 ส.ค. |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขันดังนี้ :
| นักกีฬา | รายการ | ฮีท> ผล | ฮีท> อันดับ | รอบก่อนรองฯ> ผล | รอบก่อนรองฯ> อันดับ | รอบรองฯ> ผล | รอบรองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |

| นักกีฬา | รายการ | รอบคัดเลือก> ระยะทาง | รอบคัดเลือก> อันดับ | ชิงชนะเลิศ> ระยะทาง | ชิงชนะเลิศ> อันดับ |
| --- | --- | --- | --- | --- | --- |
ดูเพิ่ม

ประเทศเอสโตเนียในโอลิมปิก
รายชื่อผู้เชิญธงชาติเอสโตเนียในโอลิมปิก
รายชื่อนักกีฬาเอสโตเนียที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูร้อน 2016 ที่ รีโอเดจาเนโร ประเทศบราซิล |
| --- | --- | --- |
| แอฟริกา |   แอลจีเรีย   แองกวิลลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตีนี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว  |  |
| อเมริกา |   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ   อุรุกวัย   เวเนซุเอลา   หมู่เกาะเวอร์จินของสหรัฐ  |  |
| เอเชีย |   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน   คีร์กีซสถาน   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   เกาหลีเหนือ   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   เกาหลีใต้   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน  |  |
| ยุโรป |   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนีย   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน  |  |
| โอเชียเนีย |   อเมริกันซามัว   ออสเตรเลีย   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกีนี   ซามัว   หมู่เกาะโซโลมอน   ตองงา   ตูวาลู   วานูวาตู  |  |
| อื่นๆ |   นักกีฬาอิสระ   นักกีฬาผู้ลี้ภัย  |  |
ยานพลังไอออน

ยานพลังไอออน (ionocraft) หรืออากาศยานขับเคลื่อนด้วยไอออน (ion-propelled aircraft), เป็นที่รู้จักกันทั่วไปว่าเป็นเครื่องยก (lifter) หรือ เครื่องยกหกเหลี่ยม (hexalifter), เป็นอุปกรณ์เกี่ยวกับไฟฟ้าอุทกพลศาสตร์ (electrohydrodynamic) (EHD) ที่ใช้ปรากฏการณ์ทางไฟฟ้าที่รู้จักกันว่าเป็นผลของปรากฏการณ์ บีเฟลด์-บราวน์ (Biefeld–Brown effect) ในการผลิตแรงผลักดันในอากาศ, โดยไม่จำเป็นต้องมีการเผาไหม้ หรือมีชิ้นส่วนที่เคลื่อนไหวของเครื่องยนต์กลไกใด ๆ  คำว่า "Ionocraft" นั้นย้อนกลับไปเมื่อปี 1960 ในยุคที่การทดลอง EHD อยู่ที่จุดสูงสุด ในรูปแบบพื้นฐานของมัน, มันประกอบไปด้วยสองขั้วตัวนำไฟฟ้าแบบขนานอย่างง่าย ๆ อันเป็นหนึ่งในรูปแบบของเส้นลวดพันคอยล์แบบละเอียด (fine wire) และอื่น ๆ ที่อาจจะเกิดขึ้นจากเส้นลวดแบบตะแกรง (wire grid), ท่อ หรือ กระโปรงฟอยล์ (foil skirt) ที่มีพื้นผิวเรียบโดยรอบ
ประเทศเอสโตเนียในโอลิมปิกฤดูหนาว 2018

ประเทศเอสโตเนีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกเอสโตเนียเป็นตัวแทนประเทศเอสโตเนียในการส่งนักกีฬาเข้าร่วมแข่งขันทั้งหมดจำนวน 22 คน ใน 6 ชนิดกีฬา